**KLASA: 400-01/24-01/03**

**URBROJ: 524-02-02-04/1-24-66**

Zagreb, 29. ožujka 2024.

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA MINISTARSTVA RADA, MIROVINSKOGA SUSTAVA, OBITELJI I SOCIJALNE POLITIKE, ZA RAZDOBLJE OD 1. SIJEČNJA DO 31. PROSINCA 2023. GODINE**

**Obrazloženje ostvarenje prihoda i rashoda, primitaka i izdataka u izvještajnom razdoblju**

PRIHODI I PRIMICI

Ukupni prihodi i primici planirani su u iznosu od 277.498.477 EUR, a ostvarenje u izvještajnom razdoblju iznosi 236.797.651,93 EUR, odnosno 85,33% od planiranog u 2023. godini. U odnosu na prošlo razdoblje ostvarenje je manje za 8,21%, odnosno za 25.759.934,78 EUR.

Prihodi poslovanja ostvareni su u iznosu od 236.797.651,93 EUR, odnosno 85,33% od planiranog u 2023. godini.

* Prihodi od nadležnog proračuna ostvareni u razdoblju iznose 133.536.830,27 EUR što je 96,2 % planiranog godišnjeg iznosa. Veći su za 9.468.468,25 EUR u odnosu na prošlo razdoblje što iznosi 7,63%.
* Prihodi od poreza ostvareni u razdoblju iznose 22.607.418,42 EUR što je 108,61% planiranog godišnjeg iznosa. Veći su za 5.285.635,20 EUR u odnosu na prošlo razdoblje što iznosi 30,51%.
* Pomoći iz inozemstva (darovnice) i od subjekata unutar općeg proračuna ostvareni u razdoblju iznose 80.135.909,87 EUR što je 68,39% planiranog godišnjeg iznosa. Manji su za 14.591.176 EUR u odnosu na prošlo razdoblje što iznosi 15,40%.
* Prihodi od imovine ostvareni u razdoblju iznose 459.778,71 EUR što je 71,42% planiranog godišnjeg iznosa. Manji su za 259.941,39 EUR u odnosu na prošlo razdoblje što iznosi 36,12%.
* Prihodi od upravnih i administrativnih pristojbi, pristojbi po posebnim propisima i naknadama ostvareni u razdoblju iznose 53.573,75 EUR što je 136,63% planiranog godišnjeg iznosa. Manji su u odnosu na prošlo razdoblje za 25.628.095,27 EUR što iznosi 99,79%.
* Prihodi od prodaje proizvoda i robe te pruženih usluga i prihodi od donacija ostvareni u razdoblju iznose 4.140,91 EUR što je 44,25% planiranog godišnjeg iznosa.

RASHODI I IZDACI

Ukupni rashodi i izdaci planirani su u iznosu od 274.280.559 EUR, a ostvarenje u izvještajnom razdoblju iznosi 233.779.951,05 EUR, odnosno 85,23% od planiranog u 2023. godini. U odnosu na prošlo razdoblje ostvarenje je manje za 10,22%, odnosno za 26.604.923,11 EUR.

Najveći dio planiranih i izvršenih rashoda odnosi se na ostale rashode (tekuće donacije) koje u izvještajnom razdoblju iznose 92.604.370,96 EUR, što iznosi 87,14% od planiranog godišnjeg iznosa. Rashodi za tekuće donacije najvećim dijelom odnose se na: Operativni program učinkoviti ljudski potencijali 2014-2020, Operativni program konkurentnost i kohezija – infrastruktura i na financijske potpore za programe i projekte usmjerene djeci s teškoćama i odraslim osobama s invaliditetom. U odnosu na prošlo izvještajno razdoblje rashodi su manji za 546.099,58 EUR, odnosno 0,59%.

Naknade građanima i kućanstvima iznosile su 73.652.734,93 EUR, što je 98,62% od ukupno planiranog iznosa za 2023. godinu. Najveći dio tog iznosa odnosi se na za skrb za djecu, mladež i odrasle osobe drugih osnivača, odnosno na obveza temeljem ugovora o pružanju socijalnih usluga korisničkim skupinama: djeci bez odgovarajuće roditeljske skrbi, djeci s problemima u ponašanju, djeci s teškoćama u razvoju i odraslim osobama s invaliditetom, starijim osobama, žrtvama obiteljskog nasilja, žrtvama trgovanja ljudima i dr. U odnosu na prošlo izvještajno razdoblje rashodi za naknade građanima i kućanstvima su manji za 10.756.482,25 EUR, što iznosi 12,74%.

Pomoći dane u inozemstvo i unutar općeg proračuna iznosile su ukupno 45.142.842,33 EUR što je 75,43% od ukupno planiranog iznosa. Najveći dio tog iznosa odnosi se na Operativni program učinkoviti ljudski potencijali 2014-2020 i FEAD. U odnosu na prošlo izvještajno razdoblje ovi rashodi su manji za 10.623.041,65 EUR što iznosi 19,05%.

Rashodi za zaposlene iznosili su 13.262.118,38 EUR što je 98,15% od ukupno planiranog iznosa za 2023. godinu, a u odnosu na prošlo izvještajno razdoblje su 5,96% veći što iznosi 745.973,05 EUR.

Materijalni rashodi iznose ukupno 6.684.877,88 EUR što je 52,38% od planiranog iznosa, a u odnosu na prošlo razdoblje veći su za 5,71% što iznosi 361.043,96 EUR.

Financijski rashodi iznose ukupno 710.312,45 EUR što je 98,77% od ukupno planiranog iznosa, a u odnosu na prošlo izvještajno razdoblje manji su za 3.431.708,52EUR, odnosno za 82,85%. Ovo odstupanje u odnosu na prošlo razdoblje nastalo je iz razlog što je naknada za ugroženog kupca električne energije prešla u nadležnost Hrvatskog zavoda za socijalni rad te su se time financijski troškovi smanjili.

Rashodi za subvencije iznose 1.166.011,50 EUR što je 53,84% od ukupno planiranog iznosa, a u odnosu na prošlo razdoblje manji su za 2.165.635,45 EUR, odnosno za 65%. Ovo rashodi se odnose na Operativni program učinkoviti ljudski potencijali 2014-2020 i Operativni program konkurentnost i kohezija – infrastruktura.

**Obrazloženje ostvarenog prijenosa sredstava iz prethodne godine i prijenosa sredstava u sljedeću godinu/razdoblje**

Donos, odnosno prijenos neutrošenih prihoda iz 2023. godine iznosi 7.120.480,48 EUR, a na kraju izvještajnog razdoblja prijenos prihoda iznosi 10.138.181,36 EUR, što iznosi 271,46% od ukupno planiranih sredstva za prijenos. U odnosu na prošlo izvještajno razdoblje prijenos je manji za 52.846.735,53 EUR, odnosno za 93,69%. Navedeno odstupanje je nastalo zato jer je prihod od solidarne naknade za isporučenu električnu energiju koju su dužni plaćati kupci električne energije prešao u nadležnost Hrvatskog zavoda za socijalni rad.

**M I N I S T A R**

 **Marin Piletić**

| IZRADIO: |
| --- |
| Nenad Krajačić, voditelj službe |
| SUGLASAN: |
| Ivan Đulvat, načelnik sektora |
| Ana Vukas, ovlaštena za obavljanje poslova glavnog tajnika ministarstva |

Prilog:

1. Sažetak izvještaja

2. Račun prihoda i rashoda prema ekonomskoj klasifikaciji

3. Izvještaj o prihodima i rashodima prema izvorima financiranja

4. Izvještaj o rashodima prema funkcijskoj klasifikaciji

5. Izvještaj po programskoj klasifikaciji